**3.a klases dabaszinības stunda**

**Tēma** – dabas ainavas vai ekosistēma

**Mācību uzdevumi:**

1. Salīdzināt dabas ainavas un ekosistēmas, tā veidojot izpratni par kopīgo un atšķirīgo.

2. Iepazīstināt ar dažādu ekosistēmu piemēriem.

3. Apskatīt dzīvo būtņu savstarpējo attiecību daudzveidību Latvijā sastopamajās ekosistēmās – pļavā, mežā, purvā, upē.

4. Atkārtot par sezonālajām pārmaiņām ekosistēmās.

**Par dabas ainavu un ekosistēmu.** Dabas ainava ir jēdziens, kas tradicionāli vairāk lietots ģeogrāfijā. Dabas ainavu veido tās dzīvās un nedzīvās dabas komponenti – dabiskie un cilvēka veidotie komponenti. Raksturojot ekosistēmu, akcentētas tieši attiecības starp šiem komponentiem. Ekosistēma ir ļoti ietilpīgs un sarežģīts jēdziens, ko diezgan virspusēji apaskata bioloģijā pamatskolā un sīkāk vidusskolā.

Dabaszinībās rodas iespēja runāt par šiem jēdzieniem vienlaicīgi, aplūkojot gan kopīgo, gan atšķirīgo un uztverot, cik dabā viss ir vienots un neatdalāms. Apskatot atsevišķas ekosistēmas, var veiksmīgi atkārtot augu un dzīvnieku daudzveidību.











